./data/phi0914/phi0014/phi0914.phi0014.perseus-lat2.xml
Titus Livius (Livy)
Icilius , Q FabioAmbustoC FurioPaculo consulibus   is cum principio       statim anni, uelut pensum nominis familiaeque, seditiones agrariis legibus       promulgandis cieret,  pestilentia coorta,       minacior tamen quam perniciosior, cogitationes hominum a foro certaminibusque       publicis ad domum curamque corporum nutriendorum auertit; minusque eam damnosam       fuisse quam seditio futura fuerit credunt         defuncta ciuitate plurimorum morbis, perpaucis funeribus, pestilentem annum       inopia frugum, neglecto cultu agrorum, ut plerumque fit, excepit, M PapirioAtratinoC NautioRutulo consulibus   iam fames quam       pestilentia tristior erat, ni, dimissis circa omnes populos legatis qui Etruscum       mare quique Tiberim accolunt ad frumentum mercandum, annonae foret subuentum             superbe ab Samnitibus qui Capuam       habebant Cumasque legati prohibiti commercio sunt, contra ea benigne ab       Siculorum tyrannis adiuti; maximos commeatus summo Etruriae studio Tiberis       deuexit   solitudinem in ciuitate aegra experti       consules sunt, cum in legationes non plus singulis senatoribus inuenientes       coacti sunt binos equites adicere   praeterquam       ab morbo annonaque nihil eo biennio intestini externiue incommodi fuit  at ubi       eae sollicitudines discessere, omnia, quibus turbari solita erat ciuitas, domi       discordia, foris bellum exortum